open-index/open-wikipedia-markdown huggingface dataset:
เซนาด มาโชวิช

**เซนาด มาโชวิช** (บอสเนีย: Senad Mašović) เป็นนายทหารชาวบอสเนียและประธานเสนาธิการร่วมแห่งกองทัพบอสเนียและเฮอร์เซโกวีนาคนปัจจุบัน

## ประวัติการทำงาน
*1997 - 2000: ดำรงตำแหน่งเป็นรองผู้บัญชาการกองพล (zamjenik Komandanta brigade) ประจำกองทัพบกสหพันธรัฐบอสเนียและเฮอร์เซโกวีนา (VFBIH)
*2000 - 2004: ดำรงตำแหน่งเป็นรองผู้บัญชาการกองพลหน่วยรบเคลื่อนที่เร็วแห่งกองทัพบกสหพันธรัฐบอสเนียและเฮอร์เซโกวีนา (FSR VFBIH)
*2004 - 2004: ดำรงตำแหน่งเป็นหัวหน้าแผนกฝึกอบรมและแผนงาน (Načelnik Odeljenja za obuku i planove) ประจำกองบัญชาการร่วมกองทัพบกสหพันธรัฐบอสเนียและเฮอร์เซโกวีนา (ZK VFBiH)
*2004 - 2007: ดำรงตำแหน่งเป็นเสนาธิการกองพลทหารช่างที่ 2 (Načelnik štaba 2. mbr) แห่งกองทัพบกสหพันธรัฐบอสเนียและเฮอร์เซโกวีนา (VFBIH)
*2007 - 2008: ดำรงตำแหน่งเป็นหัวหน้าฝ่ายปฏิบัติการ (Načelnik Odjeljenja za operacije)
*2008 - 2009: รักษาการณ์ผู้บัญชาการกองทัพภาคที่ 5 (v.d. Komandant brigade, 5.pbr) แห่งกองทัพบอสเนียและเฮอร์เซโกวีนา (OSBIH)
*2009 - 2013: ผู้บัญชาการกองทัพภาคที่ 5 (Komandant brigade, 5.pbr) แห่งกองทัพบอสเนียและเฮอร์เซโกวีนา (OSBIH)
*2013 - 2018: รองเสนาธิการร่วมด้านการจัดการทรัพยากรแห่งกองทัพบอสเนียและเฮอร์เซโกวีนา (Zamjenik NZŠ OS BiH za resurse, ZŠ OSBiH)
*2018 - 2024: ประธานเสนาธิการร่วมแห่งกองทัพบอสเนียและเฮอร์เซโกวีนา (Načelnik ZŠ OSBiH)

## ประวัติการเลื่อนตำแหน่ง
*1994 - พันตรี(major)
*1995 - พันเอก(pukovnik)
*2000 - พันเอกอาวุโส(brigadir)
*2010 - พลจัตวา(brigadni general)
*2014 - พลตรี(generalmajor)
*2018 - พลโท(generalpukovnik)

## อ้างอิง

หมวดหมู่:ชาวบอสเนีย
หมวดหมู่:ทหาร
หมวดหมู่:ทหารบก
หมวดหมู่:ทหารชาวบอสเนีย
หมวดหมู่:พลเอกอาวุโส
หมวดหมู่:นายพล
การท่องเที่ยวในประเทศกรีซ

**การท่องเที่ยวในประเทศกรีซ**เป็นองค์ประกอบสำคัญของกิจกรรมทางเศรษฐกิจในประเทศ และเป็นหนึ่งในภาคส่วนที่สำคัญที่สุดของประเทศ ประเทศกรีซเป็นจุดหมายปลายทางสถานที่ท่องเที่ยวและแหล่งท่องเที่ยวที่สำคัญในทวีปยุโรปตั้งแต่คริสต์ทศวรรษ 1970 เนื่องจากมีวัฒนธรรมและประวัติศาสตร์อันยาวนาน ซึ่งสะท้อนให้เห็นเป็นส่วนใหญ่จากแหล่งมรดกโลกของยูเนสโก 18 แห่ง ซึ่งมากที่สุดในยุโรปและทั่วโลก รวมทั้งชายฝั่งทะเลที่ยาว, เกาะ และชายหาดจำนวนมาก

[thumb|280px|[หาดทรายเอเกรมนอย ในเกาะเลฟคาดาของประเทศกรีซ ขึ้นชื่อเรื่องน้ำทะเลสีฟ้าใส เป็นสถานที่ท่องเที่ยวยอดนิยม]]

ประเทศกรีซดึงดูดนักท่องเที่ยวมากถึง 33 ล้านคนในปี ค.ศ. 2018 โดยเพิ่มขึ้นจาก 24 ล้านคนในปี ค.ศ. 2015 ทำให้กรีซเป็นหนึ่งในประเทศที่มีผู้เยี่ยมชมมากที่สุดในทวีปยุโรปและของโลก ตลอดจนมีส่วนสนับสนุนประมาณ 25 เปอร์เซ็นต์ต่อผลิตภัณฑ์มวลรวมภายในประเทศ เมื่องหลวงของประเทศอย่างเอเธนส์ เช่นเดียวกับซันโดรีนี, ไมโคนอส, โรดส์, คอร์ฟู, ครีต และชาลกิดิกี ต่างก็เป็นจุดหมายปลายทางการท่องเที่ยวที่สำคัญของประเทศ

ประเทศกรีซยังส่งเสริมการท่องเที่ยวเชิงศาสนาและการแสวงบุญไปยังภูมิภาคที่มีประวัติศาสตร์ทางศาสนาที่สำคัญ เช่น อารามของชาวคริสต์ในเมเทโอราและเขาแอทอส โดยร่วมมือกับประเทศอื่น ๆ

## ดูเพิ่ม
* ประวัติศาสตร์กรีซ

## อ้างอิง

## แหล่งข้อมูลอื่น

* Official Greece tourism site
* 
* แผนการเดินทางของกรีซ


กรีซ
เวิลด์เทรดเซ็นเตอร์

**เวิลด์เทรดเซ็นเตอร์** () อาจหมายถึง:
## อาคาร
### นครนิวยอร์ก
* เวิลด์เทรดเซ็นเตอร์ (ค.ศ. 1973–2001) กลุ่มอาคารที่ถูกทำลายระหว่างวินาศกรรม 11 กันยายน ค.ศ. 2001
** พื้นที่เวิลด์เทรดเซ็นเตอร์ หรือที่รู้จักในชื่อ "กราวนด์ซีโร"
* เวิลด์เทรดเซ็นเตอร์ (ค.ศ. 2001–ปัจจุบัน): กลุ่มอาคารที่สร้างขึ้นใหม่บนพื้นที่เดิม
** วันเวิลด์เทรดเซ็นเตอร์ อาคารหลักที่เป็นสัญลักษณ์ของกลุ่มอาคารที่สร้างขึ้นใหม่
### สถานที่อื่น
* ไทเปเวิลด์เทรดเซ็นเตอร์
* เซ็นทรัลเวิลด์ ศูนย์การค้าและกลุ่มอาคารในย่านสยาม กรุงเทพมหานคร ประเทศไทย เคยเป็นที่รู้จักในชื่อเวิลด์เทรดเซ็นเตอร์จนถึง ค.ศ. 2002
* รายชื่อเวิลด์เทรดเซ็นเตอร์

## สถานีขนส่ง
* สถานีเวิลด์เทรดเซ็นเตอร์ (สาย IND เอทแอเวนู) สถานีปลายทางของรถไฟใต้ดินนครนิวยอร์ก ให้บริการรถไฟสาย E
* สถานีเวิลด์เทรดเซ็นเตอร์ (MBTA) สถานีขององค์การขนส่งมวลชนอ่าวแมสซาชูเซตส์
* สถานีเวิลด์เทรดเซ็นเตอร์ (PATH)  สถานีของรถไฟระหว่างรัฐพอร์ตออโทริตีทรานส์-ฮัดสัน (Port Authority Trans-Hudson หรือ PATH) ในนครนิวยอร์ก
* สถานีดับเบิลยูทีซีคอร์ตแลนต์ (รู้จักในชื่อ "เวิลด์เทรดเซ็นเตอร์") สถานีรถไฟใต้ดินนครนิวยอร์ก ให้บริการรถไฟสาย 1
* สถานีรถไฟใต้ดินไทเป 101–เวิลด์เทรดเซ็นเตอร์ สถานีรถไฟใต้ดินในไทเป ประเทศไต้หวัน

## ความหมายอื่น
* เวิลด์เทรดเซ็นเตอร์ (ภาพยนตร์), ภาพยนตร์ ค.ศ. 2006

## ดูเพิ่ม
* สมาคมศูนย์การค้าโลก องค์การที่ก่อตั้งโดยการท่าเรือนิวยอร์กและนิวเจอร์ซีย์
* เวิลด์ไฟเนนเชียลเซ็นเตอร์ (แก้ความกำกวม)
* เวิลด์เทรด (แก้ความกำกวม)
* :หมวดหมู่:เวิลด์เทรดเซ็นเตอร์

หมวดหมู่:หน้าแก้ความกำกวมอาคารและสิ่งก่อสร้าง
เชฟจ๋า

**เชฟจ๋า** () เป็นภาพยนตร์คอมเมดี้-ดราม่าสัญชาติอเมริกันที่ออกฉายในปี ค.ศ. 2014 ที่เขียนบท ร่วมอำนวยการสร้าง กำกับและแสดงโดย จอน แฟฟโรว์ แฟฟโรว์รับบทเป็นเชฟที่หลังจากทะเลาะกับนักวิจารณ์อาหารในที่สาธารณะเขาก็ตกงานที่ร้านอาหารชื่อดังในลอสแอนเจลิสและเริ่มทำงานรถบรรทุกอาหารกับลูกชายคนเล็กของเขา ร่วมแสดงโดย โซเฟีย เวอร์การ่า, จอห์น เลอกิซาโม, สการ์เลตต์ โจแฮนส์สัน, โอลิเวอร์ แพลท, บ็อบบี คันนาวาเล และ ดัสติน ฮอฟแมน พร้อมด้วย รอเบิร์ต ดาวนีย์ จูเนียร์ มาคามิโอด้วย

แฟฟโรว์เขียนบทหลังจากกำกับภาพยนตร์ทุนสร้างร้อยล้านมาแล้วหลายเรื่องโดยต้องการ "กลับไปสู่พื้นฐาน" และสร้างภาพยนตร์เกี่ยวกับการทำอาหาร เจ้าของรถขายอาหารและเชฟ รอยชอย รับหน้าที่เป็นผู้อำนวยการสร้างและดูแลเมนูและอาหารที่เตรียมไว้สำหรับภาพยนตร์เรื่องนี้ การถ่ายภาพหลักเกิดขึ้นในเดือนกรกฎาคม ค.ศ. 2013 ในลอสแอนเจลิส ไมอามี ออสตินและนิวออร์ลีนส์

*เชฟจ๋า* เปิดตัวที่ เซาท์บายเซาท์เวสต์ เมื่อวันที่ 7 มีนาคม ค.ศ. 2014 และเข้าฉายเมื่อวันที่ 9 พฤษภาคม ค.ศ. 2014 จัดจำหน่ายโดย โอเพ่น โรด ฟิล์มส์ ได้รับการตอบรับเป็นอย่างดีจากนักวิจารณ์ที่ยกย่องทิศทางดนตรีการเขียนเรื่องราวและการแสดง ภาพยนตร์เรื่องนี้ทำรายได้ 46 ล้านดอลลาร์สหรัฐเทียบกับงบประมาณการสร้าง 11 ล้านดอลลาร์สหรัฐ

## อ้างอิง

## แหล่งข้อมูลอื่น

* 
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2557
กองทัพบอสเนียและเฮอร์เซโกวีนา

**กองทัพบอสเนียและเฮอร์เซโกวีนา** (**OSBiH**; *Oružane snage Bosne i Hercegovine* / Оружане снаге Босне и Херцеговине, ОСБИХ) เป็นกองทัพของประเทศบอสเนียและเฮอร์เซโกวีนา สถาปนาตามข้อตกลงทางชาติพันธุ์ในปี 2004 ระหว่างชาวบอสนีแอก ชาวโครแอต และ ชาวเซิร์บ ซึ่งได้ผนวกรวมกองทัพแห่งสหพันธรัฐบอสเนียและเฮอร์เซโกวีนา กับ กองทัพแห่งสาธารณรัฐเซิร์ปสกา เข้าเป็นกองทัพหนึ่งเดียวในรัฐสมาพันธรัฐบอสเนียและเฮอร์เซโกวีนา ที่มีหน่วยการปกครองทั้งสองเป็นประเทศองค์ประกอบ

หลังการผนวกรวมกองทัพในปี 2004 กระทรวงกลาโหมแห่งประเทศบอสเนียและเฮอร์เซโกวีนา ได้รับการจัดตั้งขึ้น แทนที่กระทรวงกลาโหมแห่งสหพันธรัฐบอสเนียและเฮอร์เซโกวีนากับกระทรวงกลาโหมแห่งสาธารณรัฐเซิร์ปสกา เพื่อประสานและจัดลำดับการบัญชาการของกองทัพของประเทศองค์ประกอบเป็นหนึ่งเดียว

## ธงประจำกองทัพ

ไฟล์:Flag of the Armed Forces of Bosnia and Herzegovina.jpg|ธงกองบัญชาการสูงสุด
ไฟล์:Flag of Bosnia and Herzegovina.svg|ธงชาติบอสเนียและเฮอร์เซโกวีนา

## สัญลักษณ์ประจำกองทัพ
**สัญลักษณ์กองพลทหารราบ**

ไฟล์:Patch of 1. Infantry (Guard) Regiment.svg|กองพลทหารราบที่ 1 ชาวโครแอต
ไฟล์:II Pješadijski Puk (Rendžerski) Oružane Snage BIH.png|กองพลทหารราบที่2 ชาวบอสนีแอก
ไฟล์:III pješadijski puk (Republika Srpska) OS BiH.svg|กองพลทหารราบที่3 ชาวเซิร์บ

**อดีตสัญลักษณ์และเครื่องหมาย**

ไฟล์:Logo of the Army of the Republic of Bosnia and Herzegovina.svg|กองทัพสาธารณรัฐบอสเนียและเฮอร์เซโกวีนา(Army of the Republic of Bosnia and Herzegovina)
ไฟล์:Logo of Croatian Defence Council.svg|สภากลาโหมโครแอต( Croatian Defense Council )
ไฟล์:Patch of the Croatian Defence Forces in BiH.svg|กองกำลังป้องกันตนเองชาวโครแอต(Croatian Defence Forces)
ไฟล์:Army of Republika Srpska (helmet decal).svg|กองกำลังสาธารณรัฐเซิร์ปสกา(Army of Republika Srpska)
ไฟล์:Shield of the Army of the Federation of Bosnia and Herzegovina.svg|กองทัพบกสหพันธรัฐบอสเนียและเฮอร์เซโกวีนา(Army of the Federation of Bosnia and Herzegovina)


## สมุดภาพ

ไฟล์:Batalionul 7 arpr 01.jpg|เครื่องยิงขีปนาวุธรุ่นAPR-40 ดัดแปลงมาจากBM-21 Gradของรัสเซีย
ไฟล์:Twin Bosnian soldiers, both military police officers, pose for a photo during Saber Junction 2014 at the Hohenfels Training Area in Hohenfels, Germany, Sept 140902-A-ZG808-129.jpg|ทหารบอสเนียในเครื่องแบบ
ไฟล์:M84 of the VRS.JPG|รถถังหลักM-84ดัดแปลงมาจากรถถังT-72ของสหภาพโซเวียต
ไฟล์:HVO Army T-55 Glamoc firing MG.jpg|รถถังหลักM-55ดัดแปลงมาจากรถถังT-55ของสหภาพโซเวียต
ไฟล์:J-22 Orao 25207 V i PVO VS, april 7, 2012.jpg|เครื่องบินโจมตีภาคพื้นดินรุ่นSoko J-22 Orao
ไฟล์:M77 Oganj 1.jpg|เครื่องยิงขีปนาวุธรุ่นM77 Oganj
ไฟล์:UTVA-75.JPEG|เครื่องบินลาดตะเวนรุ่นUTVA-75
ไฟล์:G-2 Galeb N60 23252 TOC, september 01, 2012.jpg|เครื่องบินโจมตีภาคพื้นดินรุ่นSoko G-2 Galeb
ไฟล์:BVP M-60P Armored Personnel Carrier in Bosnia.jpg|รถเกราะรุ่นOT M-60
ไฟล์:BOV Sn.jpg|รถเกราะรุ่นBOV
ไฟล์:BVP M80A Vidra 2.jpg|รถเกราะรุ่นBVP M-80
ไฟล์:NORA M84 VS1.jpg|ปืนใหญ่รุ่นNORA
ไฟล์:SVLR M-87 Orkan.jpg|เครื่องยิงขีปนาวุธรุ่นM-87 Orkan 
ไฟล์:Observation (7315634678).jpg|ทหารบอสเนียอำพรางตัว
ไฟล์:Mi-17 ARBiH.JPEG|เฮลิคอปเตอร์รุ่นMi-17 
ไฟล์:Lead curtain (7315634228).jpg|พลปืนกลบอสเนีย
ไฟล์:BHAFPC 005 AFBiH.jpg|สมาชิกทหารบอสเนียในอัฟกานิสถาน 



## อ้างอิง

## แหล่งข้อมูลอื่น
กระทรวงกลาโหมบอสเนียและเฮอร์เซโกวีนา

หมวดหมู่:กองทัพ
บ
บ
วัดพระยายังวรวิหาร

**วัดพระยายังวรวิหาร** เป็นพระอารามหลวงชั้นตรีชนิดวรวิหาร สังกัดคณะสงฆ์ฝ่ายธรรมยุติกนิกาย ตั้งอยู่ในแขวงถนนเพชรบุรี เขตราชเทวี กรุงเทพมหานคร วัดมีเนื้อที่ 5 ไร่ 3 งาน 89 ตารางวา

## ประวัติ
คาดว่าสร้างวัดพระยายังขึ้นในสมัยรัชกาลที่ 3 ผู้สร้างคือ พระยามหานิเวศนานุรักษ์ (ยัง รักตะประกิจ) ท่านเป็นแม่ทัพได้ยกทัพไปตีหัวเมืองเขมร และกวาดต้อนเขมรมาพึ่งพระบรมโพธิสมภาร ตั้งบ้านเรือนอยู่ริมคลองแสนแสบ ที่รู้จักในชื่อ *บ้านครัวแขก* แล้วตั้งชื่อว่า "วัดพระยายัง" ตามชื่อผู้สร้างวัด 

ในสมัยพระครูใบฎีกาเพ็งเป็นเจ้าอาวาส ท่านได้สร้างกุฏิก่ออิฐถือปูนด้วยทุนของพระเจ้าบรมวงศ์เธอ พระองค์เจ้าวรลักษณาวดี เป็นจำนวน 4 หลัง ส่วนพระเจดีย์ด้านใต้ของพระอุโบสถ เดิมเป็นอุโบสถเก่า ที่ได้สร้างเจดีย์ครอบไว้ ในสมัยพระครูวิจารณ์ธุรกิจเป็นเจ้าอาวาส ได้สร้างกุฏิตึก 2 ชั้น 1 หลัง เป็นอาคารก่ออิฐถือปูน สร้างด้วยทุนทรัพย์ของคุณยายขำ นุตกุล สมัยเจ้าอาวาสองค์ที่ 6 ก่อสร้างศาลา 1 หลัง มีชื่อว่า *สุตาทิศนศาลา* กับสร้างหอระฆัง ในปี พ.ศ. 2560 สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จทรงเปิดศาลาวรลักษณาวดี

## การยกฐานะขึ้นเป็นพระอารามหลวง
ต่อมาในวันที่ 23 มีนาคม พ.ศ. 2568 พระบาทสมเด็จพระวชิรเกล้าเจ้าอยู่หัวได้มีพระบรมราชโองการโปรดเกล้าฯ ให้ยกฐานะวัดพระยายังขึ้นเป็นพระอารามหลวงชั้นตรีชนิดวรวิหาร เพื่อเฉลิมพระเกียรติและเป็นพระราชกุศลเนื่องในโอกาสพระราชพิธีมหามงคลเฉลิมพระชนมพรรษา 28 กรกฎาคม 2567

## อ้างอิง

พระยายัง
หมวดหมู่:โบราณสถานในเขตราชเทวี
พระยายัง
วัดบางประทุนนอก

**วัดบางประทุนนอก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองสนามชัย ในแขวงบางขุนเทียน เขตจอมทอง กรุงเทพมหานคร

## ประวัติ
วัดบางประทุนนอกเป็นวัดที่สร้างประมาณ พ.ศ. 2394 ชื่อของวัดตั้งตามที่ตั้งของวัดที่ตั้งอยู่ในตำบลบางประทุน (ชื่อตำบลเดิม) และอยู่ปากคลองบางประทุน คำว่า *ประทุน* แปลว่า "หลังคา" ส่วนคำว่า *นอก* หมายความว่ายังมีวัดอีกวัดหนึ่งคือ "วัดบางประทุนใน" (แต่ปัจจุบันคือวัดแก้วไพฑูรย์) คาดว่าชาวบ้านละแวกนั้นร่วมกันสร้างวัด เดิมที่ดินของวัดมีพื้นที่ 7 ไร่ 3 งาน 90 ตารางวา ต่อมาได้รับถวายจากนางน้อย ปาลกะวงศ์ ณ อยุธยา เนื้อที่ 3 งาน 74 ตารางวา และนายบัญชา อยู่ถาวร ซื้อถวาย 2 งาน 24 ตารางวา

วัดได้รับพระราชทานวิสุงคามสีมาครั้งสุดท้ายเมื่อวันที่ 15 มิถุนายน พ.ศ. 2521 เขตวิสุงคามสีมา กว้าง 20 เมตร ยาว 35 เมตร

## อาคารเสนาสนะ
อุโบสถวัดมีมุขหน้าเพียงด้านเดียว มีพื้นที่เพียง 1 ห้องหรือ 1 ช่วงเสา ส่วนพื้นที่ทำสังฆกรรมมี 5 ห้อง มีบันไดทางขึ้นเป็นมุข 2 บันได อุโบสถมีหลังคาซ้อน 2 ชั้น แต่ละซ้อนมีผืนหลังคาด้านละ 3 ตับ ด้านหน้ามีเสาหานจำนวน 4 ต้น เป็นเสาสี่เหลี่ยมย่อมุมไม้แปด มีบัวหัวเสาแบบบัวจงกล เสาเก็จหรือเสาติดผนังก็ย่อมุมและมีบัวหัวเสาแบบบัวจงกล หลังคามุงด้วยกระเบื้องดินเผาหางมนเครื่องปิดเครื่องมุงเป็นเครื่องลำยอง ซุ้มประตูมี 2 ซุ้ม เป็นแบบบันแถลงซ้อน 2 ชั้น ตัวซุ้มเป็นแบบรวยระกามีเสาบัวรองรับ เสาบัวตั้งอยู่บนฐานสิงห์ ทั้งเสาบัวและฐานสิงห์จะมีลายปั้นปูนประดับ ซุ้มหน้าต่างมีด้านละ 5 ซุ้ม มีลักษณะเป็นบันแถลงซ้อน 2 ชั้น ตัวซุ้มเป็นรวยระกามีเสาบัวรองรับ และเสาบัวตั้งอยู่บนฐานสิงห์

## รายนามเจ้าอาวาส
* พระอธิการมงคล
* พระอธิการฉุย
* พระครูสาครธรรมกิจ
* พระมงคลวราภรณ์ ดำรงตำเหน่งตั้งแต่ พ.ศ. 2521 จนถึง 19 พฤษจิกายน 2558 (มารณภาพ)
* พระครูวิจิตรกิจจาทร (วิษณุ อธิจิตฺโต) วันที่ 20 มีนาคม 2559-ปัจจุบัน

## อ้างอิง

บางประทุนนอก
หมวดหมู่:โบราณสถานในเขตจอมทอง
วัดจวนดำรงค์ราชพลขันธ์

**วัดจวนดำรงค์ราชพลขันธ์** หรือภาษามอญเรียกว่า **เพี่ยอะม้อย** เป็นวัดราษฎร์สังกัดคณะสงฆ์ฝ่ายมหานิกาย ในตำบลตลาด อำเภอพระประแดง จังหวัดสมุทรปราการ วัดมีเนื้อที่ 3 ไร่ 2 งาน 36 ตารางวา ที่ธรณีสงฆ์เนื้อที่ 2 งาน 36 ตารางวา

วัดจวนดำรงค์ราชพลขันธ์สร้างขึ้นเมื่อประมาณ พ.ศ. 2430 พระยาดำรงราชพลขันธ์ (จุ้ย คชเสนี) เจ้าเมืองนครเขื่อนขันธ์คนที่ 2 ได้อุทิศถวายจวนและดำเนินการสร้างเป็นวัดขึ้น จึงได้มีนามอย่างนั้น ชาวบ้านเรียกสั้น ๆ ว่า **วัดจวน** ต่อมาก็ได้รับการทำนุบำรุงจากตระกูลคชเสนี วัดได้รับพระราชทานวิสุงคามสีมาเมื่อประมาณ พ.ศ. 2445

ภายในวัดมีอาคารเสนาสนะต่าง ๆ ดังนี้ พระอุโบสถ กว้าง 6 เมตร ยาว 11.6 เมตร กุฏิสงฆ์ จำนวน 6 หลัง ส่วนมากเป็นอาคารทรงไทยโบราณ หอสวดมนต์ ศาลาการเปรียญ สำหรับปูชนียวัตถุมีพระประธานในอุโบสถและรูปเหมือนหลวงปูสุดใจอดีตเจ้าอาวาสรูปที่ 2 มีเสาหงส์ธงตะขาบอยู่หน้าวัด ยังมีเสาหงส์อนุสรณ์ตระกูลคชเสนี ศาลาอเนกประสงค์ และหอระฆังมีคันทวยรูปหงส์

## อ้างอิง

จวนดำรงค์ราชพลขันธ์
จวนดำรงค์ราชพลขันธ์
วัดพิชัยสงคราม (จังหวัดสมุทรปราการ)

**วัดพิชัยสงคราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำ อำเภอเมืองสมุทรปราการ จังหวัดสมุทรปราการ ฝั่งตรงข้ามแม่น้ำเจ้าพระยาคือวัดพระสมุทรเจดีย์

วัดพิชัยสงครามสร้างเมื่อประมาณ พ.ศ. 2253 เดิมเรียกว่า **วัดโพธิ์** หรือ **วัดนอก** คาดว่าได้รับพระราชทานวิสุงคามสีมาแต่เดิมประมาณ พ.ศ. 2253 ได้รับการบูรณะในสมัยกรุงรัตนโกสินทร์ตอนต้น เมื่อพระยาพิชัยสงครามนำกำลังพลมาสร้างป้อมปราการ 4 ป้อมภายในเขตวัด ได้แก่ ป้อมประโคนชัย ป้อมกายสิทธิ์ ป้อมนารายณ์ปราบศึก และป้อมปราการ ต่อมาเมื่อรัชกาลที่ 2 เสด็จพระราขดำเนินทอดผ้าพระกฐินที่วัดแห่งนี้ ทรงพระราชทานนามวัดใหม่ว่า "วัดพิชัยสงคราม" ขณะที่ป้อมปราการในวัดถูกรื้อถอนออก คงเหลือแต่ชื่อถนนสายต่าง ๆ

พระเจดีย์ของวัดเป็นพระเจดีย์ทรงเครื่องก่อสร้างเป็นรูปทรงระฆังประดับถ้วยชามเบญจรงค์ มีสร้อยสังวาลย์คล้องเป็นลายปูนปั้น และบัวกลุ่มปูนปั้นประดับรอบเจดีย์ 3 ชั้น อุโบสถหลังเก่าเป็นศิลปะสมัยกรุงศรีอยุธยาซึ่งได้ขึ้นทะเบียนเป็นโบราณสถานแห่งชาติ อุโบสถใหม่เป็นทรงปราสาทจัตุรมุข ศิลปะและสถาปัตยกรรมแห่งยุครัตนโกสินทร์ มีศาลาการเปรียญทรงไทย จุได้หลายร้อยคน หอประชุมเฉลิมพระเกียรติสมเด็จพระนางเจ้าพระบรมราชินีนาถ สร้างเมื่อปี พ.ศ. 2547 สำหรับใช้ประชุมพระสังฆาธิการและจัดกิจกรรมต่าง ๆ

## อ้างอิง

พิชัยสงคราม
วัดภาณุรังษี

**วัดภาณุรังษี** เป็นวัดราษฎร์สังกัดคณะสงฆ์ฝ่ายมหานิกาย ในแขวงบางพลัด เขตบางพลัด กรุงเทพมหานคร ปัจจุบันมีเนื้อที่ประมาณ 7 ไร่ วัดมีศูนย์การศึกษานอกสถานที่อยู่ภายในวัด และมีการสอนนักธรรมทุกระดับชั้น

ไม่ปรากฏประวัติการสร้างแน่ชัด บ้างว่าสร้างขึ้นในสมัยอยุธยาตอนกลาง แต่เดิมวัดแห่งนี้แวดล้อมไปด้วยสวนผลไม้เมื่อสร้างวัดขึ้น จึงตั้งชื่อวัดว่า **วัดกลางสวน** ต่อมาสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช มาพบวัด ซึ่งขณะนั้นมีสภาพทรุดโทรม จึงได้บูรณปฏิสังขรณ์แล้วพระราชทานนามใหม่ว่า "วัดภาณุรังษี"

วัดมีโบสถ์มหาอุด ไม่เจาะช่องผนัง ผนังสกัดหลัง เจาะช่องเป็นรูปวงรี ใบเสมาแบบอยุธยาสมัยสมเด็จพระเจ้าอยู่หัวบรมโกศ (คล้ายกับที่วัดสิงห์ในเขตจอมทอง) หันหน้าสู่คลองบางพลู ในขณะที่สิ่งก่อสร้างใหม่ ๆ จะหันไปทางทิศตะวันออกสู่แม่น้ำเจ้าพระยา พระอุโบสถมีขนาด 3 ห้อง ปฏิสังขรณ์ในสมัยรัชกาลที่ 4 และมีพระพุทธรูปศักดิ์สิทธิ์ที่ประชาชนกราบไหว้และนับถือกันมากคือ *หลวงพ่อต่อ*

กิจกรรมประจำปีของวัด มีปิดทองหลวงพ่อต่อ 9 วัน 9 คืน ในเดือนมีนาคม และในเดือนกรกฎาคมจัดงานหล่อเทียนเข้าพรรษา 9 วัน 9 คืน
## ศาสนสถานภายในวัด
อุโบสถ

ศาลาการเปรียญ

กุฏิที่พักสงฆ์

เมรุ 

ศาลาคู่เมรุ 

## ลำดับเจ้าอาวาส
พระมหาอุดร สุทฺธิญาโณ ป.ธ.๙ ,ดร. 
## อ้างอิง

ภาณุรังษี
หมวดหมู่:โบราณสถานในเขตบางพลัด
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
เคอร์บี: แคนวาสเคิร์ส

***เคอร์บี: แคนวาสเคิร์ส*** () รู้จักกันในทวีปยุโรปว่า ***เคอร์บี: พาเวอร์เพนต์บรัช*** (Kirby: Power Paintbrush) เป็นวิดีโอเกมแพลตฟอร์มที่พัฒนาโดยฮาลแล็บบราโทรีและเผยแพร่สำหรับนินเท็นโด DS โดยนินเท็นโดใน ค.ศ. 2005

## การตอบรับ

*เคอร์บี: แคนวาสเคิร์ส* ได้รับเสียงวิจารณ์ "เป็นที่โปรดปราน" จากเว็บไซต์เมทาคริติก ในประเทศญี่ปุ่น *[[แฟมิซือ]]* ให้คะแนนไป 9 หนึ่งอัน, 8 สองอัน และ 9 หนึงอัน รวมเป็น 34 จาก 40 คะแนน

1UP.com เรียกเกมนี้เป็นเกมที่ "ยอดเยี่ยมจริง ๆ" และสรุปว่า *แคนวาสเคิร์ส* เป็น "เกมที่ยอดเยี่ยมเกมแรกของ DS"  *[[นิตยสารทางการของนินเท็นโด]]* ยกให้เกมนี้อยู่ในอันดับที่ 96 จากเกมที่ดีที่สุดของแพลตฟอร์มนินเท็นโด อย่างไรก็ตาม บรรณาธิกรจาก *[[Play (US magazine)|Play]]* ไม่ยอมรับ โดยกล่าวว่า "มันเป็นนวัตกรรมใหม่... แต่สำหรับผม นั่นคงไม่พอ"

*[[เดอะนิวยอร์กไทมส์]]* ให้เสียงวิจารณ์ในมุมมองที่น่ายินดีและกล่าวว่า "สนุกมาก" *[[เดอะซิดนีย์มอร์นิงเฮรัลด์]]* (The Sydney Morning Herald) ให้ไป 4 จาก 5 ดาว อย่างไรก็ตาม *[[ดีทรอยต์ฟรีเพรส]]* (Detroit Free Press) ให้ไป 3 จาก 4 ดาว กล่าวว่า "เป็นนวัตกรรมที่ดี เช่นบางด่านที่ดำทั้งฉากจนกระทั่งเคอร์บีชนโคมไฟ และอย่างที่เรารู้ ในสถานที่มืดเช่นนี้ เป็นเรื่องดีที่มีเพื่อนสักคน"

*เคอร์บี: แคนวาสเคิร์ส* เป็นเกมที่ขายดีเป็นอันดับสามในประเทศญี่ปุ่น โดยขายไป 75,365 อันในหนึ่งสัปดาห์ การขายรายปีของ *แฟมิซือ* ในภูมิภาคแสดงว่า ตัวเกมถูกขายในช่วงปลายค.ศ. 2005 ไป 276,418 อัน รายงานจาก NPD Group ตัวเกมถูกขายในอเมริกาเหนือในเดือนมิถุนายน ค.ศ. 205 ไปน้อยกว่า 80,000 อัน และเดือนต่อมา มันเป็นเกม DS ที่ขายดีที่สุดในภูมิภาคที่ 50,000 อัน

## หมายเหตุ

## อ้างอิง

## แหล่งข้อมูลอื่น
* Official site 
* 

หมวดหมู่:วิดีโอเกมใน ค.ศ. 2005
หมวดหมู่:เกมของฮาลแล็บบราโทรี
หมวดหมู่:เกมสำหรับนินเท็นโด DS
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมเวอร์ชวลคอนโซล
ธาตุคลาสสิก

**ธาตุคลาสสิก** หมายถึง มโนทัศน์ธาตุดิน น้ำ ลม ไฟ (ชาวกรีกโบราณเพิ่มธาตุอีเทอร์หรือธาตุสวรรค์ด้วย) ซึ่งมีการเสนอเพื่ออธิบายธรรมชาติและความซับซ้อนของสสารทั้งปวงให้อยู่ในสสารอย่างง่าย วัฒนธรรมโบราณกรีก เปอร์เซีย บาบิโลเนีย ญี่ปุ่น ทิเบตและอินเดียมีธาตุเหล่านี้เหมือนกัน บางทีมีธาตุที่ห้าชื่อ ธาตุว่าง (void) ส่วนธาตุตามระบบอู่เซียงของจีนประกอบด้วยไม้ (木) ไฟ (火) ดิน (土) โลหะ (金) และน้ำ (水) อย่างไรก็ดี ความเชื่อของจีนอธิบายในแง่ของพลังงานหรือการเปลี่ยนรูปมากกว่าเป็นชนิดของวัตถุ

## อ้างอิง

หมวดหมู่:ธาตุ
นาวาอากาศเอก

**นาวาอากาศเอก** () เป็นชั้นยศระหว่างนาวาอากาศโทกับพลอากาศจัตวา ในรหัสยศเนโท ยศนาวาอากาศเอกจะใช้รหัส OF-5 โดยยศนี้ใช้ในกองทัพอากาศหลายประเทศที่มีอิทธิพลตามประวัติศาสตร์อังกฤษ

## ดูเพิ่ม
* นาวาอากาศเอกพิเศษ (Senior group captain)

## อ้างอิง

หมวดหมู่:ยศทหารเครือจักรภพแห่งประชาชาติ
หมวดหมู่:ยศทหารกองทัพอากาศสหราชอาณาจักร
หมวดหมู่:ยศทหารไทย
หมวดหมู่:ยศทหารอินโดนีเซีย
หมวดหมู่:อดีตยศทหารแคนาดา
หมวดหมู่:ยศทหารกรีซ
หมวดหมู่:ยศทหารอากาศ
หมวดหมู่:กัปตัน
กองทัพบกบอสเนียและเฮอร์เซโกวีนา

**กองทัพบกบอสเนียและเฮอร์เซโกวีนา** (Kopnena vojska Bosne i Hercegovine)  เป็นเหล่าที่ใหญ่ที่สุดในกองทัพบอสเนียและเฮอร์เซโกวีนา เป็นหนึ่งในสองเหล่าทัพของกองทัพบอสเนียและเฮอร์เซโกวีนา  โดยถูกกำหนดให้เป็นกองทัพบกแห่งกองทัพบอสเนียและเฮอร์เซโกวีนา ตั้งแต่วันที่1 ธันวาคม ปี 2006 ตามความตกลงในการยุบรวมกองทัพแห่งสหพันธรัฐบอสเนียและเฮอร์เซโกวีนา กับ กองทัพแห่งสาธารณรัฐเซิร์ปสกา เข้าเป็นกองทัพหนึ่งเดียวในรัฐสมาพันธรัฐบอสเนียและเฮอร์เซโกวีนา ที่มีหน่วยการปกครองทั้งสองเป็นประเทศองค์ประกอบ

**กองพลของกองทัพบกแห่งบอสเนียและเฮอร์เซโกวีนา** ประกอบด้วย4กองพล 
*กองพลทหารราบที่4 ,กองบัญชาการที่เมืองชัปลินา(Čapljina)
*กองพลทหารราบที่5,กองบัญชาการที่เมืองตุซลา 
*กองพลทหารราบที่6,กองบัญชาการที่เมืองบันยาลูกา 
*กองพลสนับสนุนทางยุทธวิธี,กองบัญชาการที่เมืองซาราเยโว

## กำลังพลและอาวุธ
ทหารราบจำนวน 7,300 คน รถถังจำนวน 410 คัน ยานเกราะ 340 คัน และ ปืนใหญ่ 1,500 กระบอก

### ยุทโธปกรณ์พกพา

### ยานพาหนะ

## อ้างอิง

บ
กองทัพอากาศบอสเนียและเฮอร์เซโกวีนา

**กองทัพอากาศบอสเนียและเฮอร์เซโกวีนา** (Ваздушне снаге Босне и Херцеговине/ Vazdušne snage Bosne i Hercegovine)   เป็นหนึ่งในสองเหล่าทัพของกองทัพบอสเนียและเฮอร์เซโกวีนา โดยถูกกำหนดให้เป็นกองทัพอากาศแห่งกองทัพบอสเนียและเฮอร์เซโกวีนา ตั้งแต่วันที่1 ธันวาคม ปี 2006 ตามความตกลงในการยุบรวมกองทัพแห่งสหพันธรัฐบอสเนียและเฮอร์เซโกวีนา กับ กองทัพแห่งสาธารณรัฐเซิร์ปสกา เข้าเป็นกองทัพหนึ่งเดียวในรัฐสมาพันธรัฐบอสเนียและเฮอร์เซโกวีนา ที่มีหน่วยการปกครองทั้งสองเป็นประเทศองค์ประกอบ

ฐานบัญชาการกองทัพอากาศบอสเนียและเฮอร์เซโกวีนามีด้วยกัน 3แห่ง 
*ฐานทัพอากาศซาราเยโว
*ฐานทัพอากาศตุซลา
*ฐานทัพอากาศบันยาลูกา

บอสเนียและเฮอร์เซโกวีนา
โมฮัมเมดัน

***โมฮัมเมดัน*** ( บางครั้งสะกดเป็น *Muhammadan*, *Mahommedan*, *Mahomedan* หรือ *Mahometan*) เป็นคำเรียกผู้ติดตามมุฮัมมัด ศาสดาในศาสนาอิสลาม มันถูกใช้ทั้งคำนามและคำคุณศัพท์ที่หมายถึงสิ่งที่อยู่ในหรือมีความสัมพันธ์กับมุฮัมมัด หรือศาสนา หลักคำสอน สถาบัน และการปฏิบัติที่ท่านก่อตั้งขึ้น คำนี้เคยใช้โดยทั่วไปในอดีต แต่ปัจจุบันใช้คำว่า *[[มุสลิม]]* และ *[[ศาสนาอิสลาม]]* แทน แม้ว่าบางครั้งมุสลิมบางคนใช้คำนี้ ส่วนใหญ่พิจารณาว่าคำนี้เป็นการเรียกชื่อผิด (misnomer) เนื่องจากคำนี้เสนอแนะว่ามุสลิมสักการะมุฮัมมัด แทนที่จะเป็นอัลลอฮ์

## ศัพทมูลวิทยา
พจนานุกรมภาษาอังกฤษ ฉบับออกซฟอร์ดได้บันทึกคำนี้ใน ค.ศ. 1663 การสะกดแบบเก่าว่า *มาโฮเมตัน* (Mahometan) สามารถสืบได้ถึง ค.ศ. 1529 คำนี้มาจากภาษาละตินใหม่ว่า *Mahometanus* ที่มาจากภาษาละตินยุคกลางว่า *Mahometus* แปลว่า ผู้ติดตามมุฮัมมัด

ในยุโรปตะวันตกช่วงศตวรรษที่ 13 หรือใกล้เคียง ชาวคริสต์บางส่วนเชื่อว่ามุฮัมมัดอาจเป็นได้ทั้งชาวคริสต์ที่เป็นพวกนอกรีตหรือเป็นพระเจ้าที่สักการะโดยมุสลิม วรรณกรรมยุโรปในยุคกลางบางส่วนกล่าวถึงมุสลิมว่าเป็น "พวกนอกศาสนา" หรือตามชื่อเล่น เช่น "paynim foe" (ศัตรู) เช่นใน *[[Song of Roland]]* แสดงภาพมุสลิมอธิษฐานต่อ "เทวรูป" ได้แก่ อะพอลโล, ลูซิเฟอร์, เทอร์มาแกนต์ (Termagant) และมาเฮานด์ (Mahound) เมื่ออัศวินเทมพลาร์ถูกกล่าวว่าเป็นพวกนอกรีต เพราะมักมีการอ้างว่าพวกเขาสักการะปีศาจบาโฟเมต ซึ่งมีชื่อคล้ายกับ "มาโฮเหม็ด" (Mahomet) เป็นชืื่อมุฮัมมัดที่ถูกแปลงเป็นอักษรละติน และอักษรละตินเป็นภาษากลางของยุโรปส่วนใหญ่เป็นเวลาอีก 500 ปี

ตัวอย่างเหล่านี้ถูกสร้างขึ้นใน "ช่วงเวลาแห่งความโกรธ" ของข้อขัดแย้งระหว่างมุสลิม–คริสเตียน ในขณะที่ยุโรปยุคกลางเริ่มกังวลเกี่ยวกับศัตรูที่ยิ่งใหญ่ซึ่งประสบความสำเร็จในการพิชิดดินแดนหลังจากจักรวรรดิโรมันตะวันตกล่มสลาย เช่นเดียวกันกับการไม่มีข้อมูลที่แท้จริงเกี่ยวกับฝั่งตะวันออกที่ลึกลับของชาวตะวันตก

## เลิกใช้
คำนี้ถูกแทนที่ด้วยคำว่า *[[มุสลิม]]* (Muslim, อดีตเคยทับศัพท์เป็น *Moslem*) หรือ *อิสลามิก* (Islamic) *โมฮัมเมดัน* เคยใช้ในวรรณกรรมยุโรปโดยทั่วไปจนถึงกลางคริสต์ทศวรรษ 1960 *มุสลิม* เป็นคำที่ใช้อยู่ในปัจจุบัน และคำว่า *โมฮัมเมดัน* ส่วนใหญ่ถือว่าเป็นคำโบราณหรือในบางเคสถือเป็นคำที่น่ารังเกียจ

## การคัดค้านของมุสลิม
มุสลิมสมัยใหม่บางคนคัดค้านคำนี้ โดยกล่าวว่ามุฮัมมัดไม่ได้เรียกตนหรือผู้ติดตามช่วงแรกด้วยคำนี้ และศาสนาสอนให้สักการะพระเจ้าเพียงองค์เดียว (ดู *[[ชิรก์ (อิสลาม)|ชิรก์]]* กับ *[[เตาฮีด]]*) ไม่ใช่มุฮัมมัดหรือศาสดาคนอื่นของพระเจ้า ดังนั้น มุสลิมสมัยใหม่เชื่อว่า "โมฮัมเมดัน" เป็นการเรียกชื่อผิด "ซึ่งพวกเขาคิดว่าเป็นการสักการะโมฮัมเหม็ด เหมือนกับชาวคริสต์ที่สักการะพระคริสต์" เช่นเดียวกันกับคำว่า *อัลมุฮัมมะดียะฮ์* (ภาษาอาหรับของคำว่าโมฮัมเมดัน) มักใช้ในบางกลุ่มลัทธิในศาสนาอิสลามที่ถือว่าเป็นพวกนอกรีต

## ดูเพิ่ม

* ศาสนาคริสต์และศาสนาอิสลาม
* ชาวมัวร์
* มุฮัมมัดในศาสนาอิสลาม
* บูรพาคดีศึกษา
* ซาราเซ็น

## อ้างอิง

หมวดหมู่:ศาสนาอิสลามกับศาสนาอื่น
หมวดหมู่:คำศัพท์ศาสนาคริสต์
หมวดหมู่:คำภาษาอังกฤษ
หมวดหมู่:คำศัพท์และประโยคภาษาอังกฤษโบราณ
หมวดหมู่:มุฮัมมัด
การออกอากาศคู่ขนาน

**การออกอากาศคู่ขนาน** ( ซึ่งเป็นคำผสมระหว่าง Simultaneous และ Broadcast) คือการแพร่สัญญาณออกอากาศรายการหรือกิจกรรมผ่านสื่อมวลชนมากกว่า 1 สื่อ หรือมากกว่า 1 ช่องทางบนสื่อเดียวกันในเวลาเดียวกัน (นั่นคือการออกอากาศพร้อมกันมากกว่า 1 ช่องทาง) เพื่ออำนวยความสะดวกให้ผู้ชมได้รับชมเนื้อหาเดียวกันได้หลากหลายช่องทางมากขึ้น เช่น การออกอากาศคู่ขนานระหว่างวิทยุด้วยกันในคนละระบบ, กระจายเสียงทางวิทยุพร้อมกับการแพร่ภาพทางโทรทัศน์, การแพร่ภาพระบบแอนะล็อกพร้อมกับระบบดิจิทัลภาคพื้นดิน การแพร่ภาพทางโทรทัศน์พร้อมกับการออกอากาศสดในเนื้อหาดังกล่าวทางสื่อสังคมออนไลน์ หรือการดึงสัญญาณภาพจากช่องอื่นมาออกอากาศก็ได้

การออกอากาศแบบคู่ขนานเริ่มมีขึ้นในปี ค.ศ. 1925 แต่มีการบัญญัติศัพท์ขึ้นในปี ค.ศ. 1948 โดยตัวแทนสื่อมวลชนที่ WCAU-TV จากเมืองฟิลาเดลเฟีย

## การออกอากาศคู่ขนานในประเทศไทย
ในประเทศไทย ปี พ.ศ. 2557 สถานีโทรทัศน์ฟรีทีวีเดิม 6 ช่อง ที่ออกอากาศอยู่ในระบบแอนะล็อก ได้ทดสอบสัญญาณการออกอากาศโทรทัศน์ภาคพื้นดินระบบดิจิทัล เพื่อเตรียมสำหรับการยุติการออกอากาศโทรทัศน์ระบบแอนะล็อกในประเทศไทย โดยการออกอากาศเนื้อหาในช่องทีวีแอนะล็อกของตนเองบนทีวีดิจิทัล คู่ขนานไปกับการออกอากาศทีวีแอนะล็อกตามเดิม จากนั้น ทุกช่องก็ได้ออกอากาศคู่ขนานเต็มรูปแบบอย่างเป็นทางการ จนกว่าจะยุติออกอากาศระบบอนาล็อก ยกเว้นสถานีวิทยุโทรทัศน์ไทยทีวีสีช่อง 3 ที่ไม่สามารถทำได้ เนื่องจากผู้รับใบอนุญาตทีวีดิจิทัลและผู้รับสัมปทานทีวีแอนะล็อกเป็นคนละนิติบุคคลกัน จนกระทั่งช่อง 3 นำความขึ้นร้องต่อศาลปกครอง และผลคือศาลปกครองได้ทำข้อตกลงให้ช่อง 3 แอนะล็อก ออกอากาศคู่ขนานในภาพความละเอียดสูงทางช่อง 33 ในระบบดิจิทัล ตั้งแต่วันที่ 10 ตุลาคม พ.ศ. 2557 จนถึง 25 มีนาคม พ.ศ. 2563

นอกจากนี้ ในช่วงเวลาของพระราชพิธี รัฐพิธี และพิธีสำคัญของประเทศไทย ที่มีการถ่ายทอดสด โทรทัศน์รวมการเฉพาะกิจแห่งประเทศไทย จะรับหน้าที่จัดการเป็นหลัก โดยมีสถานีโทรทัศน์ฟรีทีวีเดิม 1 ใน 6 ช่อง เป็นแม่ข่าย และให้สถานีโทรทัศน์ภาคพื้นดินระบบดิจิทัลทุกช่องดึงสัญญาณไปออกอากาศคู่ขนาน รวมถึงการออกอากาศข่าวในพระราชสำนัก ซึ่งมีเพียงสถานีโทรทัศน์ฟรีทีวีเดิม 6 ช่องที่ทำข่าว ทำให้สถานีโทรทัศน์ดิจิทัลช่องอื่น ๆ ต้องดึงสัญญาณจาก 6 ช่องนี้มาออกอากาศคู่ขนานแทน รวมถึงปัจจุบัน รายการข่าวทุกรายการของทุกช่องได้มีการถ่ายทอดสดทางสื่อสังคมออนไลน์ เช่น เฟซบุ๊ก ทวิตเตอร์ ยูทูบ และยังมีสถานีโทรทัศน์ที่ดึงสัญญาณภาพรายการข่าวจากสถานีโทรทัศน์ช่องอื่นมาออกอากาศ เช่น ทรูโฟร์ยู ที่ดึงสัญญาณภาพรายการข่าวจากช่องทีเอ็นเอ็น 16 มาออกอากาศคู่ขนานไปพร้อมกัน หรือ จีเอ็มเอ็ม 25 ที่ดึงสัญญาณภาพรายการข่าวจากช่องวัน 31 มาออกอากาศคู่ขนานในระยะแรก และดึงสัญญาณในบางข่าวสำคัญมาออกอากาศร่วมในปัจจุบัน

## ดูเพิ่ม

* วีดิทัศน์ตามคำขอ
* สื่อส่งผ่านสัญญาณต่อเนื่อง

## อ้างอิง

หมวดหมู่:วิศวกรรมการแพร่สัญญาณ
หมวดหมู่:การกระจายเสียงวิทยุ
หมวดหมู่:คำศัพท์โทรทัศน์
เทศบาลเมืองจอมพล

**จอมพล** เป็นเทศบาลเมืองซึ่งมีอาณาเขตครอบคลุมพื้นที่บางส่วนของตำบลจอมบึงในอำเภอจอมบึง จังหวัดราชบุรี เดิมมีฐานะเป็นองค์การบริหารส่วนตำบลจอมบึงที่จัดตั้งขึ้นใน พ.ศ. 2539 แล้วจึงยกฐานะขึ้นเป็นเทศบาลเมืองใน พ.ศ. 2563 นับเป็นเทศบาลเมืองแห่งที่ 5 ของจังหวัดราชบุรี ปัจจุบันเทศบาลเมืองจอมพลมีประชากร 10,622 คน

พื้นที่เทศบาลเมืองจอมพลเป็นพื้นที่มีความสำคัญมาตั้งแต่สมัยก่อนประวัติศาสตร์ ในรัชสมัยพระบาทสมเด็จพระจุลจอมเกล้าเจ้าอยู่หัว พระองค์ได้เสด็จมาประทับแรมที่ตำบลจอมบึง และสำรวจพบเครื่องมือเครื่องใช้ของคนในยุคหินและยุคโลหะ สภาพภูมิประเทศในปัจจุบัน แบ่งเป็นที่ราบลุ่มตอนกลางและที่ราบสูงสลับเนินเขาบริเวณรอบนอก ในฤดูฝน น้ำจะไหลมารวมกันบริเวณทุ่งจอมบึงทางตอนกลางของตำบล จนทำให้กลายเป็นพื้นที่ที่เหมาะแก่การเพาะปลูก สภาพสังคมมีโรงเรียนทั้งหมดสี่แห่งและมีโรงพยาบาลหนึ่งแห่ง คือ โรงพยาบาลสมเด็จพระยุพราชจอมบึง การขนส่งมีถนนสายหลักคือทางหลวงแผ่นดินหมายเลข 3087 ที่เชื่อมต่อระหว่างอำเภอเมืองราชบุรีกับอำเภอสวนผึ้ง

## อ้างอิง

## แหล่งข้อมูลอื่น
* เว็บไซต์เทศบาลเมืองจอมพล 

จอมพล
หมวดหมู่:อำเภอจอมบึง
ราตูเฮมัซ

**สมเด็จพระราชินีเฮมัสแห่งยกยาการ์ตา** หรือ **กุสตรี กันเจง ราตู เฮมัส** () เสด็จพระราชสมภพเมื่อวันที่ 31 ตุลาคม 2495 เป็นธิดาของ สเปโน ดิกโดซานโตปราโนโต และ ราเดน นาราเตน ทรงมีพระพี่น้อง 7 คน โดยทรงเป็นสรีเพียงคนเดียว พระราชบิดาของพระองค์ พันเอกสเปโน ดิกโดซานโตปราโนโต เป็นทหารแห่งกองทัพอินโดนีเซีย ต่อมาทรงเข้าพระราชพิธีอภิเษกสมรสกับ ศรีสุลต่านฮาเมงกูบูโวโนที่ 10 ขณะนั้นเธอมีอายุเพียง 19 ปี รับการสถาปนาเป็น **เจ้าหญิงฮาเมงกูบูโวโน** ก่อนจะทรงเป็น **สมเด็จพระราชินีเฮมัสแห่งยกยาการ์ตา** ภายหลังพระราชสวามีเสด็จขึ้นครองราชบัลลังก์ มีพระราชธิดา 5 พระองค์

## อ้างอิง
*Indonesia Departemen Luar Negeri Direktorat (1968). Documenta diplomatica (in Indonesian). Departemen Luar Negeri. Retrieved 17 September 2018.
*Overseas Trading. Australia: Department of Commerce and Agriculture. 1971. Retrieved 17 September 2018. (in Indonesian) Dari Tembok Kraton ke Senayan Archived 8 April 2014 at the Wayback Machine
*Yogya Tribun News: Momen Langka, Sultan dan Ratu Mesra di Depan Publik
*Situs Dewan Perwakilan Daerah Republik Indonesia
*Vivanews Fokus: Ratu Hemas: Saya Masuk DPD Tanpa Parpol
*Suara Pembaruan: Ratu Hemas: Gugatan DPD RI Tidak Main-Main
*DPD seeks more authority in lawmaking

หมวดหมู่:สมเด็จพระราชินี
หมวดหมู่:ชาวชวา
ยามาไต

**ยามาไตโคกุ** หรือ **ยามาไต** (; ) เป็นชื่อภาษาจีน-ญี่ปุ่นของประเทศโบราณในวะ เมื่อยุคยาโยอิตอนปลาย   จดหมายเหตุสามก๊กบันทึกชื่อบริเวณเป็น  () หรือ  (; สร้างรูปสะกดใหม่ตามภาษาจีนเก่าตอนปลาย) ตามด้วยอักษร  สำหรับ "ประเทศ" ระบุถึงสถานที่ที่เป็นดินแดนของราชินี-นักบวช ฮิมิโกะ (; สวรรคต ) นักประวัติศาสตร์ นักภาษาศาสตร์ และนักโบราณคดีญี่ปุ่นหลายรุ่นโต้แย้งว่ายามาไตอยู่ที่ใดและมันมีความเกี่ยวข้องกับยามาโตะในยุคหลังหรือไม่

## ประวัติศาสตร์

## ที่ตั้ง

## ในวัฒนธรรมร่วมสมัย
*ยามาไต (มีฉากเป็นเกาะโดดเดี่ยวในมหาสมุทรแปซิฟิก) เป็นฉากในวิดีโอเกม*[[ทูมเรเดอร์ (วิดีโอเกม พ.ศ. 2556)|ทูมเรเดอร์]]* ใน ค.ศ. 2013 และภาพยนตร์ดัดแปลงใน ค.ศ. 2018 โดยมีราชินีฮิมิโกะเป็นกุญแจหลักของเนื้อเรื่อง

## อ้างอิง

## แหล่งข้อมูลอื่น
* .
* Aston, William G, tr. 1924. *[https://books.google.com/books?id=1IJrNAKBpycC  Nihongi: Chronicles of Japan from the Earliest Times to AD 697]*. 2 vols. Charles E Tuttle reprint 1972.
* Baxter, William H. 1992. *A Handbook of Old Chinese Phonology*. Mouton de Gruyter.
* Chamberlain, Basil Hall, tr. 1919.   The Kojiki, Records of Ancient Matters. Charles E Tuttle reprint 1981.
* Edwards, Walter. 1998.  "Mirrors to Japanese History", *Archeology* 51.3.
* Farris, William Wayne. 1998. *Sacred Texts and Buried Treasures: Issues in the Historical Archaeology of Ancient Japan*.  University of Hawaii Press.
* Hall, John Whitney. 1988. *The Cambridge History of Japan: Volume 1, Ancient Japan*. Cambridge University Press.
* .
* Hong, Wontack. 1994. *[https://web.archive.org/web/20070601160409/http://gias.snu.ac.kr/wthong/publication/paekche/eng/paekch_e.html Paekche of Korea and the Origin of Yamato Japan]*. Kudara International.
* Imamura. Keiji. 1996.  *Prehistoric Japan: New Perspectives on Insular East Asia*. University of Hawaii Press.
* Karlgren, Bernhard. 1957. *Grammata Serica Recensa*.  Museum of Far Eastern Antiquities.
* Kidder, Jonathan Edward. 2007.  *Himiko and Japan's Elusive Chiefdom of Yamatai*. University of Hawaii Press.
* McCullough, Helen Craig. 1985. *Brocade by Night: 'Kokin Wakashū' and the Court Style in Japanese Classical Poetry*. Stanford University Press.
* Miller, Roy Andrew. 1967. *The Japanese Language*. University of Chicago Press.
* Miyake, Marc Hideo. 2003. *Old Japanese: A Phonetic Reconstruction*. Routledge Curzon.
* Philippi, Donald L. (tr.) 1968. Kojiki. University of Tokyo Press.
* Pulleyblank, EG. 1991. "Lexicon of Reconstructed Pronunciation in Early Middle Chinese, Late Middle Chinese, and Early Mandarin". UBC Press.
* .
* .
* Wang Zhenping. 2005. *Ambassadors from the Islands of Immortals: China-Japan Relations in the Han-Tang Period*. University of Hawaii Press.
* Hakkutsu sareta Nihon rett, 2010. ''Makimuku: were the huge buildings, neatly lined up, a palace? A discovery enlivens debate over the country Yamatai' '.

หมวดหมู่:ยุคยาโยอิ
หมวดหมู่:ประวัติศาสตร์ญี่ปุ่น
หมวดหมู่:รัฐบรรณาการของจักรวรรดิจีน
วัยหมดประจำเดือน

**วัยหมดประจำเดือน** คือช่วงเวลาที่ผู้ที่เคยมีประจำเดือนจะไม่มีรอบประจำเดือนและไม่สามารถตั้งครรภ์ได้อีก ส่วนใหญ่มักเริ่มต้นที่อายุ 49-52 ปี บุคลากรทางการแพทย์มักนิยามวัยหมดประจำเดือนว่าเริ่มต้นเมื่อผู้ที่เคยมีประจำเดือนเริ่มไม่มีประจำเดือนต่อเนื่องกันมากกว่า 1 ปี นอกจากนี้ยังอาจนิยามโดยพิจารณาจากปริมาณฮอร์โมนที่ผลิตจากรังไข่ได้อีกด้วย ในผู้ที่ได้รับการผ่าตัดเอามดลูกออกแต่ยังเก็บรังไข่ไว้ อาจนับวัยหมดประจำเดือนว่าเริ่มตั้งแต่วันผ่าตัดหรือนับตั้งแต่วันที่ระดับฮอร์โมนเริ่มลดลงก็ได้ ผู้ที่ผ่าตัดเอามดลูกออกแล้วมักเริ่มมีอาการของวัยหมดประจำเดือนเร็วกว่าปกติ คือเริ่มที่อายุประมาณ 45 ปี

เมื่อใกล้ถึงวัยหมดประจำเดือน รอบประจำเดือนมักเริ่มมาไม่สม่ำเสมอ โดยแต่ละรอบอาจจะกินเวลานานกว่าหรือสั้นกว่าปกติ และอาจมีเลือดออกมากกว่าหรือน้อยกว่าปกติ ในช่วงนี้มักมีอาการร้อนวูบวาบ กินเวลาตั้งแต่ 30 วินาทีไปจนถึงประมาณ 10 นาที อาจมีอาการเหงื่อออก ตัวสั่น ผิวแดง ร่วมด้วย อาการเหล่านี้มักเป็นอยู่ประมาณ 1-2 ปี อาการอื่นที่อาจพบร่วมด้วยได้แก่ ช่องคลอดแห้ง นอนหลับยาก และอารมณ์แปรปรวน โดยมีระดับความรุนแรงแตกต่างกันไปในแต่ละคน ก่อนหน้านี้เคยเชื่อกันว่าการเข้าสู่วัยหมดประจำเดือนมีความสัมพันธ์กับการเพิ่มขึ้นของการเกิดโรคหัวใจ แต่ต่อมาพบว่าน่าจะเป็นความสัมพันธ์กับอายุที่มากขึ้นโดยไม่เกี่ยวกับการเข้าสู่วัยหมดประจำเดือน ในคนที่มีปัญหาสุขภาพบางชนิด เช่น เยื่อบุโพรงมดลูกเจริญผิดที่ หรือปวดประจำเดือน อาการเหล่านี้อาจดีขึ้นเมื่อเข้าสู่วัยหมดประจำเดือน

โดยทั่วไปแล้วการเข้าสู่ภาวะหมดประจำเดือนมักเกิดขึ้นโดยธรรมชาติ บางรายอาจเข้าสู่วัยหมดประจำเดือนเร็วกว่าปกติจากการสูบบุหรี่ สาเหตุอื่นๆ เช่น การผ่าตัดเอารังไข่ออกทั้งสองข้าง และการใช้ยาเคมีบำบัด ในระดับสรีรวิทยาแล้วการเข้าสู่วัยหมดประจำเดือนจะเริ่มต้นเมื่อระดับฮอร์โมนเอสโตรเจนและโปรเจสเตอโรนที่ผลิตจากรังไข่เริ่มลดลง แพทย์สามารถตรวจวัดระดับฮอร์โมนเหล่านี้ได้จากเลือดหรือจากปัสสาวะ แต่ขั้นตอนนี้ไม่ใช่ขั้นตอนจำเป็นในการวินิจฉัยภาวะหมดประจำเดือน

โดยทั่วไปแล้วไม่จำเป็นต้องมีการรักษาสำหรับการเข้าสู่วัยหมดประจำเดือน อย่างไรก็ดีอาการบางอย่างของภาวะนี้สามารถรักษาได้ เช่น อาการร้อนวูบวาบดีขึ้นได้ด้วยการงดสูบบุหรี่ งดกาแฟ และแอลกอฮอล์ เป็นต้น การนอนในห้องนอนที่มีอากาศเย็นและการใช้พัดลมก็ช่วยได้เช่นกัน ยาที่มีที่ใช้ในการรักษาอาการของวัยหมดประจำเดือนมีหลายชนิด เช่น ฮอร์โมนทดแทนสำหรับวัยหมดประจำเดือน โคลนิดีน กาบาเพนติน และ เอสเอสอาร์ไอ เป็นต้น การออกกำลังกายช่วยแก้ไขปัญหาการนอนหลับได้ ก่อนหน้านี้มีการใช้ฮอร์โมนทดแทนกันอย่างแพร่หลาย แต่ปัจจุบันแนะนำให้ใช้เฉพาะในรายที่มีอาการมาก เนื่องจากมีข้อกังวลเรื่องผลข้างเคียง การรักษาทางเลือกเพื่อบรรเทาอาการจากวัยหมดประจำเดือนยังไม่มีหลักฐานคุณภาพสูงเพียงพอที่จะแนะนำให้ใช้โดยทั่วไป แต่มีหลักฐานบางส่วนบ่งชี้ว่าอาจใช้ไฟโตเอสโตรเจนช่วยได้
## อ้างอิง

## แหล่งข้อมูลอื่น

*Menopause: MedlinePlus
*Menopause and Menopause Treatments
*Menopause Complications 

หมวดหมู่:วัยหมดประจำเดือน
หมวดหมู่:ชราภาพ
หมวดหมู่:รอบประจำเดือน
หมวดหมู่:วิทยาต่อมไร้ท่อ
เจ้าหญิงมังกูบูมี

**เจ้าหญิงมังกูบูมี** () หรือ **กุซตี ราเดน อาเจง นูร์มาลีตาซารี** () เป็นมกุฎราชกุมารีแห่งยกยาการ์ตา เป็นพระราชธิดาพระองค์ใหญ่ของ ศรีสุลต่านฮาเมงกูบูโวโนที่ 10 และ สมเด็จพระราชินีเฮมัสแห่งยกยาการ์ตา พระองค์อภิเษกสมรสกับเจ้าชายวีโรเนอโกโร เมื่อวันที่ 28 พฤษภาคม 2545 มีพระธิดาและพระโอรสอย่างละพระองค์

## อ้างอิง
*http://www.thejakartapost.com/news/2015/05/12/gkr-mangkubumi-adapting-a-new-royal-title.html
*Indonesia Departemen Luar Negeri Direktorat (1968). Documenta diplomatica (in Indonesian). Departemen Luar Negeri. Retrieved 17 September 2018.
*Overseas Trading. Australia: Department of Commerce and Agriculture. 1971. Retrieved 17 September 2018.
*http://www.thejakartapost.com/news/2015/05/06/sultan-names-eldest-daughter-crown-princess.html
*Wiwik Susilo dan Mardianto (6 May 2002). "GRA Nurmalitasari Menyandang Gelar Baru". Liputan6.com. Retrieved 9 May 2015 PUT/DIT (28 May 2002). "Nyantri, Awali Pernikahan Putri Sultan *GKR Pembayun". BaliPost.co.id. Retrieved 9 May 2015.
*LN Idayanie (28 May 2002). "Presiden dan Pejabat Tinggi Negara Hadiri Pernikahan Puteri Sultan HB X". Tempo Interaktif. Retrieved 9 May 2015. ICH/Wiwik Susilo (29 May 2002). "Kirab *Pengantin Keraton Yogyakarta Disambut Meriah". Liputan6.com. Retrieved 9 May 2015.

หมวดหมู่:เจ้าหญิง
หมวดหมู่:รัชทายาท
หมวดหมู่:มกุฎราชกุมารี
หมวดหมู่:ชาวชวา
เซอร์เคิลดิจิทัลชาร์ต

**แกออนดิจิทัลชาร์ต** เป็นชาร์ตมาตรฐานอุตสาหกรรมเพลงในเกาหลีใต้สำหรับซิงเกิล จัดทำโดย Korea Music Content Industry Association (KMCIA) และเผยแพร่ทุกสัปดาห์โดยแกออนชาร์ต ชาร์ตจัดอันดับเป็นรายสัปดาห์, รายเดือน และรายปี ซึ่งพิจารณาจากการดาวน์โหลด, สตรีมมิง และเพลงประกอบ โดยมีข้อมูลมาจากผู้ให้บริการเพลงบนเว็บ ได้แก่ Bugs, Olleh Music, Melon, Genie, Cyworld, Monkey3, Daum Music, Naver Music, Mnet และ Soribada

นอกเหนือจากการจัดอันดับเพลงทั้งหมดแล้ว ยังมีการจัดอันดับแยกต่างหากสำหรับการเผยแพร่ในประเทศและต่างประเทศ โดยเริ่มติดตามยอดขายตั้งแต่ปี 2009 ซึ่งเผยแพร่ในเดือนกุมภาพันธ์ปีถัดไป 

## ประวัติ
ชาร์ตแกออน เปิดตัวในเดือนกุมภาพันธ์ ค.ศ. 2010 เป็นความร่วมมือกันระหว่างกระทรวงวัฒนธรรม กีฬาและการท่องเที่ยว กับ Korea Music Content Industry Association (KMCIA) เพื่อสร้างชาร์ตระดับประเทศของเกาหลี เดิมทีมีการวางแผนที่ให้เป็นชาร์ตที่อัปเดตทุกสองปี แต่เมื่อชาร์ตแกออนเปิดตัว ก็ทำให้ชาร์ตได้รับการเผยแพร่รายสัปดาห์และรายเดือนเหมือนกับชาร์ตอื่น ๆ

## รายชื่ออันดับที่ 1

;ชาร์ตนานาชาติ

## เพลงที่ได้รับอันดับที่ 1 ในสัปดาห์ติดต่อกันมากที่สุด
### 11 สัปดาห์
*บีทีเอส – "ไดนาไมต์" (2020)

### 7 สัปดาห์
* จีโค่ – "Any Song" (2020)
* Mirani, Munchman, Khundi Panda, Mushvenom feat. Justhis – "VVS" (2020)

### 6 สัปดาห์
* ไอคอน – "Love Scenario" (2018)
* ไอยู – "Celebrity" (2021)
* เดอะคิดลารอย และจัสติน บีเบอร์ – "Stay" (2021)

### 5 สัปดาห์
* ไอยู – "Good Day" (2010)
* ไซ – "Gangnam Style" (2012)
* แซ็กทรี - "Beach Again" (2020)
* เบรฟเกิลส์ – "Rollin'" (2021)
* บีทีเอส – "Butter" (2021)
* เอ็ม.โอ.เอ็ม – "Foolish Love" (2021)
* คิม มิน-ซ็อก – "Drunken Confession" (2022)

### 4 สัปดาห์
* มิสเอ – "Bad Girl Good Girl" (2010)
* ทไวซ์ – "TT" (2016)
* เอ็กโซ – "Ko Ko Bop" (2017)
* โลโค่ และ ฮวาซา – "Don't Give It to Me" (2018)
* เบน – "180 Degrees" (2018)
* พอล คิม – "So Long" (2019)
* อักมิว – "How Can I Love the Heartbreak, You're the One I Love" (2019)
* ไอยู – "Blueming" (2019)
* ไอยู ร่วมกับชูกา – "Eight" (2020)
* แทย็อน – "INVU" (2022)
* ไซ ร่วมกับชูกา – "That That" (2022)

## ศิลปินที่มีเพลงอันดับที่ 1 มากที่สุด

## ศิลปินที่ได้รับอันดับที่ 1 ในสัปดาห์มากที่สุด

## ศิลปินที่ได้รับอันดับที่ 1 ในเดือนมากที่สุด

## ชาร์ตประจำปี

## อ้างอิง

## แหล่งข้อมูลอื่น
* 

หมวดหมู่:ชาร์ตเพลงเกาหลีใต้
กอนต์เล็ต IV

***กอนต์เล็ต IV*** () เป็นเกมแอ็กชัน ค.ศ. 1993 ที่พัฒนาโดยเอ็ม2 และเผยแพร่โดยเท็นเจนสำหรับเมกาไดร์ฟ

## รูปแบบการเล่น
โหมดหลักของ*กอนต์เล็ต IV* คือ "โหมดเควสต์" ซึ่งผสมผสานรูปแบบการเล่นของภาคแรกเข้ากับระบบปรับเลเวลตัวละครและการซื้อไอเทม นอกจากนี้ ยังมี "โหมดอาร์เคด" ซึ่งเป็นพอร์ตของเกมต้นฉบับ, เกมเดธแมตช์ และ "โหมดบันทึก" ซึ่งเป็นโหมดอาร์เคดสำหรับผู้เล่นคนเดียวเท่านั้นซึ่งจะมีการติดตามความคืบหน้าผ่านพาสเวิร์ด

## การพัฒนาและการตลาด
*กอนต์เล็ต IV* ได้เริ่มต้นในฐานะพอร์ตของ*[[กอนต์เล็ต (วิดีโอเกม พ.ศ. 2528)|กอนต์เล็ต]]*ภาคแรกสำหรับชาร์ป เอกซ์68000 ที่ผลิตในฐานะโครงการโดยกลุ่มเพื่อนในประเทศญี่ปุ่น ซึ่งในภายหลังได้ก่อตั้งสตูดิโอพัฒนาเอ็ม2 โดยทางอาตาริเกมส์ซึ่งเป็นผู้ผลิตเกมภาคแรกนั้นได้หยิบขึ้นมา และใช้แทนในฐานะพื้นฐานสำหรับภาคต่อในระบบเมกาไดร์ฟที่จัดจำหน่ายโดยเท็นเจน โดยมีตราประทับของพวกเขาในการเผยแพร่ตามบ้าน ส่วนเพลงประกอบของเกมนี้แต่งโดยฮิโตชิ ซากิโมโตะ และมาซาฮารุ อิวาตะ

## การตอบรับ

เมื่อเกมวางจำหน่ายใน ค.ศ. 1993 นิตยสาร*[[เมกาเทค]]*กล่าวว่า "การแสดงนั้นไร้ที่ติ" และยืนหยัดทดสอบผ่านกาลเวลาได้ดี พวกเขากล่าวต่อว่ามันเป็น "เกมที่ยอดเยี่ยม และเป็นเกมที่ควรได้รับความสนใจทันที" ส่วนนิตยสาร*[[เมกา (นิตยสาร)|เมกา]]*ยกย่องการมีอายุยืนยาวของเกม โดยกล่าวว่า "สนุกมากและต้องซื้อ" รวมทั้งให้อยู่ที่อันดับ 19 ของรายชื่อเกมเมกาไดร์ฟที่ดีที่สุดตลอดกาล

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2536
หมวดหมู่:วิดีโอเกมตะลุยดันเจียน
หมวดหมู่:วิดีโอเกมแฟนตาซี
หมวดหมู่:วิดีโอเกมภาคต่อ
หมวดหมู่:วิดีโอเกมที่พัฒนาขึ้นในประเทศญี่ปุ่น
โอลิเวีย คัลโป

**โอลิเวีย คัลโป** (; 5 พฤษภาคม พ.ศ. 2535) เป็นนักแสดง นางแบบ และนางงามชาวอเมริกันผู้ครองตำแหน่ง **[[มิสยูเอสเอ]] 2012** และ **[[นางงามจักรวาล 2012]]** 

## ประวัติ
### ชีวิตช่วงแรก
คัลโปเกิดที่ แครนสตัน รัฐโรดไอแลนด์ สหรัฐ บิดาเป็นชาวอเมริกัน ส่วนมารดาเป็นชาวอเมริกันแต่มีเชื้อสายไอริชและอิตาเลี่ยน โอลีเวีย เธอมีพี่น้อง 5 คน โอลีเวียเป็นลูกคนที่ 3 ของครอบครัวคัลโป 

เมื่อคัลโปได้เติบโตขึ้น เธอได้เข้าเรียนในโรงเรียน St. Mary Academy - Bay View ในย่านแครนสตัน และได้เรียนต่อที่มหาวิทยาลัย Boston University ในเมืองบอสตัน รัฐแมสซาชูเซตส์ แต่เธอเรียนไม่จบการศึกษาเนื่องจากสาเหตุใดไม่ทราบ ต่อมาเธอได้ไปเข้าเรียนด้านดนตรีใน Brevard Music Center ที่รัฐนอร์ทแคโรไลนา เป็นเวลา 2 ปี จนสำเร็จแล้วได้แสดงดนตรีร่วมคู่กับ Boston Accompanietta

## การประกวด
### มิสโรดไอแลนด์ยูเอธเอ 2012
คัลโปได้ชนะการประกวด มิสโรดไอแลนด์ยูเอธเอ 2012 และเธอจะต้องไปประกวดต่อที่ มิสยูเอสเอ 2012

### [[มิสยูเอสเอ]] 2012
เป็นมิสซิมส์มัลติเวิร์สคนที่ 1

### [[นางงามจักรวาล 2012]]
คัลโปเป็นตัวแทนของประเทศสหรัฐอเมริกา และเธอเป็นคนที่ 8 จากสหรัฐอเมริกาที่ชนะการประกวด นางงามจักรวาล ในปี 2012

## อ้างอิง
สโมสรฟุตบอลกาดิซ

**สโมสรฟุตบอลกาดิซ** () เป็นสโมสรฟุตบอลอาชีพที่ตั้งอยู่เมืองกาดิซ แคว้นอันดาลูซิอา ประเทศสเปน ก่อตั้งใน ค.ศ. 1910 ปัจจุบันแข่งขันในลาลิกา สนามเหย้าของสโมสรคือสนามกีฬารามอน เด การ์รันซา ซึ่งมีความจุ 20,724 ที่นั่ง

สโมสรลงเล่นโดยส่วนใหญ่อยู่ในเซกุนดาดิบิซิออน ถึง 40 ฤดูกาล ซึ่งในระหว่าง ค.ศ. 1929–1977 กาดิซแข่งขันในลีกระดับสองและสามของฟุตบอลสเปน ใน ค.ศ. 1977 สโมสรเลื่อนชั้นสู่ลาลิกาเป็นครั้งแรกในประวัติศาสตร์ หลังจากนั้นเป็นต้นมา สโมสรได้แข่งขันในลีกสูงสุดถึง 14 ฤดูกาล

## รายชื่อผู้เล่น

### ผู้เล่นภายใต้สัญญา

### ทีมสำรอง

### ผู้เล่นที่ถูกยืมตัว

### เจ้าหน้าที่ทางเทคนิคชุดปัจจุบัน

## อ้างอิง

## แหล่งข้อมูลอื่น
* เว็บไซต์ทางการ
* Futbolme team profile
* Club history

กาดิซ
กาดิซ
หมวดหมู่:แคว้นอันดาลูซิอา
หมวดหมู่:สโมสรฟุตบอลที่ก่อตั้งในปี พ.ศ. 2453
สงครามพันธุ์เดือด คาวบอยปะทะเอเลี่ยน

***สงครามพันธุ์เดือด คาวบอยปะทะเอเลี่ยน*** () เป็นภาพยนตร์แนวแอคชั่น-วิทยาศาสตร์สัญชาติอเมริกันที่ออกฉายในปี ค.ศ. 2011 กำกับโดย จอน แฟฟโรว์ และนำแสดงโดย แดเนียล เคร็ก, แฮร์ริสัน ฟอร์ด และ โอลิเวีย ไวลด์ ภาพยนตร์เรื่องนี้สร้างจากนิยายภาพปี ค.ศ. 2006 ที่มีชื่อเดียวกันซึ่งสร้างโดย สก็อตต์ มิตเชลล์ โรเซนเบิร์ก พล็อตเรื่องเกี่ยวกับคนนอกกฎหมายความจำเสื่อม (เคร็ก), คนเลี้ยงสัตว์ผู้มั่งคั่ง (ฟอร์ด), และนักเดินทางลึกลับ (ไวลด์), ที่ต้องเป็นพันธมิตรกันเพื่อช่วยชาวเมืองกลุ่มหนึ่งที่ถูกเอเลี่ยนลักพาตัวไป บทภาพยนตร์นี้เขียนโดย โรแบร์โต ออร์ซี, อเล็กซ์ เคิร์ตซ์แมน, เดม่อน ลินเดอิลอฟ, มาร์ค เฟอร์กัส และ ฮอว์ก ออสตบา สร้างจากเรื่องราวบนหน้าจอของสองคนหลังพร้อมกับ สตีฟ โอดเคิร์ค ภาพยนตร์เรื่องนี้อำนวยการสร้างโดย ไบรอัน เกรเซอร์, รอน ฮาวเวิร์ด, อเล็กซ์ เคิร์ตซ์แมน, โรแบร์โต ออร์ซี และ สก็อตต์ มิตเชลล์ โรเซนเบิร์ก โดยมี สตีเวน สปีลเบิร์ก และ จอน แฟฟโรว์ รับหน้าที่เป็นผู้อำนวยการสร้างฝ่ายบริหาร

โครงการนี้เริ่มพัฒนาในเดือนเมษายนปี ค.ศ. 1997 เมื่อ ยูนิเวอร์แซล พิกเจอส์ และ ดรีมเวิกส์ พิกเจอส์ ได้ซื้อลิขสิทธิ์ภาพยนตร์ตามแนวคิดที่ สก็อตต์ มิตเชลล์ โรเซนเบิร์ก อดีตประธานาธิบดีของ มาลิบู คอมมิกส์ ซึ่งเขาอธิบายว่าเป็นนิยายภาพที่กำลังพัฒนา หลังจากที่นิยายภาพตีพิมพ์ในปี ค.ศ. 2006 การพัฒนาของภาพยนตร์เรื่องนี้ก็เริ่มขึ้นอีกครั้งและ จอน แฟฟโรว์ ได้เซ็นสัญญาเป็นผู้กำกับในเดือนกันยายน ค.ศ. 2009 ด้วยงบประมาณ 163 ล้านดอลลาร์สหรัฐ การถ่ายทำ *สงครามพันธุ์เดือด คาวบอยปะทะเอเลี่ยน* เริ่มขึ้นในเดือนมิถุนายน ค.ศ. 2010 ในนิวเม็กซิโกและแคลิฟอร์เนีย แม้สตูดิโอจะกดดันให้ปล่อยภาพยนตร์แบบ3มิติ แต่ จอน แฟฟโรว์ ก็เลือกที่จะถ่ายทำแบบดั้งเดิมและในรูปแบบอนามอร์ฟิก (ภาพจอกว้างบนฟิล์มมาตรฐาน 35 มม.) เพื่อเพิ่มความเป็น "ภาพยนตร์คลาสสิก" มีการใช้มาตรการเพื่อรักษาองค์ประกอบแบบตะวันตกอย่างจริงจังแม้จะมีชื่อเรื่องและหลักฐานของภาพยนตร์เรื่องนี้ มนุษย์ต่างดาวในภาพยนตร์ได้รับการออกแบบให้ "เท่และน่าดึงดูด" โดยมีรายละเอียดบางอย่างเช่นเชื้อราที่เติบโตบนบาดแผลสร้างขึ้นเพื่อพรรณนาถึงสิ่งมีชีวิตในขณะที่ทหารชายแดนเผชิญกับความทุกข์ยากในสถานที่ที่ไม่คุ้นเคย

*สงครามพันธุ์เดือด คาวบอยปะทะเอเลี่ยน* เปิดตัวในงาน แซนดีเอโกคอมมิก-คอน ปี ค.ศ. 2011 และเข้าฉายในสหรัฐอเมริกาและแคนาดาเมื่อวันที่ 29 กรกฎาคม ค.ศ. 2011 ส่วนในประเทศไทยฉายเมื่อวันที่ 25 สิงหาคม พ.ศ. 2554 ภาพยนตร์เรื่องนี้ทำรายน้อยมากบนบ็อกซ์ออฟฟิศทำรายรับเพียง 174.8 ล้านดอลลาร์สหรัฐในบ็อกซ์ออฟฟิศด้วยงบประมาณ 163 ล้านดอลลาร์สหรัฐ *สงครามพันธุ์เดือด คาวบอยปะทะเอเลี่ยน* ได้รับคำวิจารณ์ที่หลากหลายโดยนักวิจารณ์ส่วนใหญ่ชื่นชมการแสดงของมันในขณะที่วิจารณ์แง่มุมอื่นๆ

## แหล่งข้อมูลอื่น
* 
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์โดยพาราเมาต์พิกเจอส์
ขนระห่ำไปบี้นรก

***ขนระห่ำไปบี้นรก*** () เป็นภาพยนตร์แอ็คชั่น-ระทึกขวัญภาษาอังกฤษสัญชาติฝรั่งเศสที่ออกฉายในปี ค.ศ. 2002 กำกับโดย คอรี่ย์ หยวน และ หลุยส์ เลเทอร์เรียร์ (ซึ่งได้รับเครดิตในฐานะผู้กำกับศิลป์ของภาพยนตร์เรื่องนี้) และเขียนบทโดย ลุก แบซง ซึ่งได้รับแรงบันดาลใจจากซีรีส์ *[[เดอะ ไฮร]]* ของ BMW ฟิล์มส์ ภาพยนตร์เรื่องนี้นำแสดงโดย เจสัน สเตธัม รับบทเป็น แฟรงก์ มาร์ติน คนขับรถรับจ้างซึ่งเป็น "ผู้ขนส่ง" ซึ่งจะส่งของทุกที่ทุกเวลาโดยไม่ต้องถามคำถามในราคาที่เหมาะสม นอกจากนี้ยังมี ซู ฉี ที่รับบทเป็น ไหล แคว

เป็นภาคแรกในแฟรนไชส์ ''ทรานสปอร์ตเตอร์'' ซึ่งประสบความสำเร็จจากภาคต่อทั้ง 3 ภาค ได้แก่ *[[ทรานสปอร์ตเตอร์ 2]]* และ *[[เพชฌฆาต สัญชาติเทอร์โบ]]*, *[[คนระห่ำคว่ำนรก]]* (ฉบับรีบูต) และซีรีส์ทางโทรทัศน์ในชื่อ *[[คนระห่ำ เหยียบทะลุนรก]]*

## อ้างอิง

## แหล่งข้อมูลอื่น
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ฝรั่งเศส
หมวดหมู่:ภาพยนตร์ที่ออกฉายในปี พ.ศ. 2545
หมวดหมู่:ภาพยนตร์โดยทเวนตีธ์เซนจูรีฟอกซ์
คนหมาเดือด

***คนหมาเดือด*** (; ) เป็นภาพยนตร์แอ็คชั่น-ระทึกขวัญที่ออกฉายในปี ค.ศ. 2005 กำกับโดย หลุยส์ เลเทอร์เรียร์ เขียนบทโดย ลุก แบซง และร่วมอำนวยการสร้างโดย หลี่ เหลียนเจี๋ย และ ลุก แบซง นำแสดงโดย หลี่ เหลียนเจี๋ย, มอร์แกน ฟรีแมน, บ็อบ ฮอสกิ้นส์ และ เคอร์รี คอนดอน พร้อมออกแบบฉากต่อสู้โดย ยฺเหวียน เหอผิง ฉากและสถานที่ถ่ายทำของภาพยนตร์เรื่องนี้คือเมืองกลาสโกว์

ภาพยนตร์เรื่อง คนหมาเดือด (Unleashed หรือในชื่อฝรั่งเศส Danny the Dog) มีเนื้อหาเกี่ยวกับ “แดนนี่” (รับบทโดย หลี่ เหลียนเจี๋ย) ชายหนุ่มผู้ถูกเลี้ยงดูมาเยี่ยงสุนัขโดยบาร์ท (รับบทโดย บ็อบ ฮอสกิ้นส์) เจ้าพ่อมาเฟียที่ใช้เขาเป็นอาวุธมีชีวิตในการทวงหนี้และจัดการศัตรู แดนนี่เติบโตมาอย่างไร้อิสรภาพ ถูกควบคุมด้วยปลอกคอ และได้รับการฝึกให้จู่โจมอย่างไร้ความปรานีเมื่อถูกปลดปลอก

เรื่องราวเปลี่ยนแปลงเมื่อเขาได้พบกับแซม (รับบทโดย มอร์แกน ฟรีแมน) นักเปียโนตาบอดผู้ใจดี และวิกตอเรีย (เคอร์รี คอนดอน) ลูกสาวของแซม ทั้งสองช่วยเปิดโลกใหม่ให้แดนนี่ได้สัมผัสกับชีวิตที่มีความรัก เสรีภาพ และดนตรี สิ่งเหล่านี้ค่อยๆ เปลี่ยนเขาจากเครื่องจักรสังหารไปสู่มนุษย์คนหนึ่งอย่างแท้จริง อย่างไรก็ตาม อดีตอันโหดร้ายก็ยังตามหลอกหลอน เมื่อบาร์ทกลับมาเรียกร้องให้แดนนี่กลับไปใช้ชีวิตแบบเดิมอีกครั้ง

คนหมาเดือด ได้รับคำชมในด้านฉากแอ็คชั่นที่ออกแบบมาอย่างแม่นยำและทรงพลัง โดยเฉพาะการผสมผสานระหว่างศิลปะการต่อสู้กับอารมณ์ของตัวละคร นอกจากนี้ยังมีการยกย่องการแสดงของหลี่ เหลียนเจี๋ย ที่ถ่ายทอดความเปราะบางของตัวละครได้อย่างลึกซึ้งแตกต่างจากบทบู๊ทั่วไปที่เขาเคยรับ

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ฝรั่งเศส
หมวดหมู่:ภาพยนตร์ที่ออกฉายในปี พ.ศ. 2548
คริส วิลเดอร์

**คริสโตเฟอร์ จอห์น วิลเดอร์** (; เกิดวันที่ 23 กันยายน ค.ศ. 1967) เป็นผู้จัดการทีมฟุตบอลและอดีตนักฟุตบอลชาวอังกฤษในตำแหน่งกองหลัง 

เขามีประสบการณ์การเล่นฟุตบอลกับเชฟฟีลด์ยูไนเต็ด (สองครั้ง), รอเทอรัมยูไนเต็ด, นอตส์เคาน์ตี, แบรดฟอร์ดซิตี, ไบรตันแอนด์โฮฟอัลเบียน และฮาลิแฟกซ์ทาวน์ เขาเคยถูกปล่อยยืมตัวให้กับห้าสโมสร

หลังจากเลิกเล่น เขาผันตัวมาเป็นผู้จัดการทีม โดยเคยทำหน้าที่นี้ให้กับอัลเฟรตันทาวน์, ฮาลิแฟกซ์ทาวน์ (เป็นผู้จัดการคนสุดท้ายก่อนยุบทีม), ออกซ์ฟอร์ดยูไนเต็ด และนอร์แทมป์ตันทาวน์ ก่อนที่จะรับตำแหน่งนี้กับเชฟฟีลด์ยูไนเต็ด เขาเคยพาออกซ์ฟอร์ดชนะเลิศคอนเฟอเรนซ์พรีเมียร์จนได้เพลย์ออฟเลื่อนชั้นใน ค.ศ. 2010 เคยพานอร์แทมป์ตันทาวน์เลื่อนชั้นจากลีกทูในฐานะผู้ชนะเลิศใน ค.ศ. 2016 และเคยพาเชฟฟีลด์ยูไนเต็ดเลื่อนชั้นจากลีกวันใน ค.ศ. 2017 และจากแชมเปียนชิปในอีกสองปีถัดมา

## เกียรติประวัติ
### ผู้จัดการ
**อัลเฟรตันทาวน์**
* นอร์เทิร์นเคาน์ตีอีสต์ฟุตบอลลีกพรีเมียร์ดิวิชัน: 2001–02
* นอร์เทิร์นเคาน์ตีอีสต์ฟุตบอลลีกลีกคัพ: 2001–02
* นอร์เทิร์นเคาน์ตีอีสต์ฟุตบอลลีกเพรสซิเดนท์คัพ: 2001–02
* ดาร์บี้เชียร์ซีเนียร์คัพ: 2001–02

**ฮาลิแฟกซ์ทาวน์**
* เข้ารอบเพลย์ออฟคอนเฟอเรนซ์พรีเมียร์: 2006
* เวสต์ไรดิงเคาน์ตีคัพ: 2003–04

**ออกซ์ฟอร์ดยูไนเต็ด**
* เพลย์ออฟคอนเฟอเรนซ์พรีเมียร์: 2010

**นอร์แทมป์ตันทาวน์**
* ฟุตบอลลีกทู: 2015–16

**เชฟฟีลด์ยูไนเต็ด**
* อีเอฟแอลลีกวัน: 2016–17
* อีเอฟแอลแชมเปียนชิป รองชนะเลิศ: 2018–19

**รางวัล**
* ผู้จัดการทีมยอดเยี่ยมประจำเดือน ฟุตบอลลีกทู: มกราคม 2015, พฤศจิกายน 2015, มกราคม 2016, กุมภาพันธ์ 2016
* ผู้จัดการทีมยอดเยี่ยมแห่งปี สมาคมผู้จัดการทีมลีก ลีกทู: 2015–16
* ผู้จัดการทีมยอดเยี่ยมประจำเดือน อีเอฟแอลลีกวัน: เมษายน 2017
* ผู้จัดการทีมยอดเยี่ยมแห่งปี สมาคมผู้จัดการทีมลีก ลีกวัน: 2016–17
* รางวัลความสำเร็จพิเศษ สมาคมผู้จัดการทีมลีก: 2016–17
* ผู้จัดการทีมยอดเยี่ยมประจำเดือน อีเอฟแอลแชมเปียนชิป: กุมภาพันธ์ 2019, เมษายน 2019
* ผู้จัดการทีมยอดเยี่ยมแห่งปี สมาคมผู้จัดการทีมลีก แชมเปียนชิป: 2018–19
* ผู้จัดการทีมยอดเยี่ยมแห่งปี สมาคมผู้จัดการทีมลีก: 2018–19

## อ้างอิง

## แหล่งข้อมูลอื่น
* 
* Lincoln City F.C. Official Archive Profile

หมวดหมู่:นักฟุตบอลจากเชฟฟีลด์
หมวดหมู่:นักฟุตบอลชาวอังกฤษ
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลเชฟฟีลด์ยูไนเต็ด
หมวดหมู่:ผู้เล่นสโมสรฟุตบอลวอลซอลล์
หมวดหมู่:ผู้เล่นสโมสรฟุตบอลชาร์ลตันแอธเลติก
หมวดหมู่:ผู้เล่นสโมสรฟุตบอลเลย์ตันโอเรียนต์
หมวดหมู่:ผู้เล่นสโมสรฟุตบอลรอเทอรัมยูไนเต็ด
หมวดหมู่:ผู้เล่นสโมสรฟุตบอลนอตส์เคาน์ตี
หมวดหมู่:ผู้เล่นสโมสรฟุตบอลแบรดฟอร์ดยูไนเต็ด
หมวดหมู่:ผู้เล่นสโมสรฟุตบอลนอร์แทมป์ตันทาวน์
หมวดหมู่:ผู้เล่นสโมสรฟุตบอลลิงคอล์นซิตี
หมวดหมู่:ผู้เล่นสโมสรฟุตบอลไบรตันแอนด์โฮฟอัลเบียน
หมวดหมู่:ผู้เล่นสโมสรฟุตบอลฮาลิแฟกซ์ทาวน์
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมฟุตบอลในอิงกลิชฟุตบอลลีก
หมวดหมู่:ผู้จัดการทีมสโมสรฟุตบอลออกซฟอร์ดยูไนเต็ด
หมวดหมู่:ผู้จัดการทีมสโมสรฟุตบอลนอร์แทมป์ตันทาวน์
หมวดหมู่:ผู้จัดการทีมสโมสรฟุตบอลเชฟฟีลด์ยูไนเต็ด
หมวดหมู่:ผู้จัดการทีมสโมสรฟุตบอลมิดเดิลส์เบรอ
หมวดหมู่:ผู้จัดการทีมสโมสรฟุตบอลวอตฟอร์ด
สโมสรฟุตบอลเอลเช

**สโมสรฟุตบอลเอลเช เอเซอาเด** (; ) เป็นสโมสรฟุตบอลในประเทศสเปน ตั้งอยู่ที่เมืองเอลเช, จังหวัดอาลีกันเต ในแคว้นบาเลนเซีย ก่อตั้งขึ้นในปี ค.ศ. 1923 ปัจจุบันแข่งขันในลาลิกา โดยมีสนามเหย้าคือสนามกีฬามานูเอล มาร์ติเนซ บาเลโร มีความจุ 33,732 ที่นั่ง

สโมสรก่อตั้งขึ้นใน ค.ศ. 1923 จากควบรวมกันของหลายทีมในเมือง เอลเชเข้าร่วมลีกใน ค.ศ. 1929 ต่อมาได้เลื่อนชั้นสู่เซกุนดาดิบิซิออนในปี ค.ศ. 1934 และเลื่อนชั้นสู่ลาลิกาได้สำเร็จในปี ค.ศ. 1959 หลังจากสามารถคว้าแชมป์เซกุนดาดิบิซิออนได้ในฤดูกาลก่อนหน้า ซึ่งเป็นแชมป์ลีกครั้งแรกของทีม สโมสรเคยจบอันดับที่ห้าในลาลิกา ฤดูกาล 1963–64 ซึ่งเป็นลำดับที่สูงที่สุดในลีกสูงสุดของสโมสร 

นอกจากนี้ เอลเช ยังสามารถจบอันดับรองชนะเลิศในโกปาเดลเรย์ ได้ในฤดูกาล 1968–69 หลังจากพวกเขาแพ้ให้กับอัตเลติกเดบิลบาโอ ในรอบชิงชนะเลิศ 1–0 ที่ซานเตียโก เบร์นาเบว เอลเช เป็นเพียงสโมสรเดียวในประวัติศาตร์ของลาลิกาที่ถูกปรับตกชั้นเนื่องจากค้างค่าภาษีหลังจบฤดูกาล 2014–15 โดยพวกเขาใช้เวลา 5 ปี แล้วจึงกลับขึ้นสู่ลีกสูงสุดได้อีกครั้งในฤดูกาล 2020–21

## ผู้เล่นชุดปัจจุบัน

### ทีมสำรอง

### ยืมตัวออก

## เจ้าหน้าที่ฝึกสอน

## เกียรติประวัติ
**[[เซกุนดาดิบิซิออน]]**
***ชนะเลิศ:** 1958–59, 2012–13
**[[โกปาเดลเรย์]]**
*รองชนะเลิศ: 1969
## อ้างอิง

## แหล่งข้อมูลอื่น
*เว็บไซต์ทางการ 
*โปรไฟล์ที่เว็บไซต์ Futbolme
*โปรไฟล์ที่เว็บไซต์  BDFutbol

เอลเช
เอลเช
เอลเช
หมวดหมู่:แคว้นบาเลนเซีย